प्रमुख खाद्य
प्रमुख खाद्य (staple food) ऐसा खाद्य होता है जो बारबार बड़ी मात्रा में भोजन में खाया जाए और भोजन का एक प्रमुख भाग हो। यह आहार ऊर्जा का एक बड़ा भाग होता है। उदाहरण के लिए मानवों के लिए विश्व के अलग-अलग भागों में चावल, गेहूँ, आलू, इत्यादि प्रमुख खाद्य हैं। बहुत से ऐसे प्रमुख खाद्य हैं जो लगभग हर भोजन में खाए जाते हैं, मसलन उत्तर भारत के कई भागों में गेहूँ एक प्रमुख खाद्य है, जिसकी रोटियाँ दोपहर और रात के भोजनों में लगभग रोज़ खाई जाती हैं।